
Ajuntament de Carlet
Expedient: 1017/2022
Assumpte: Premis Literaris Ciutat de Carlet 2022

EDICTE
CONVOCATÒRIA DELS PREMIS LITERARIS CIUTAT DE CARLET 2022

Pel decret 2022/1295, de data 17 de maig de 2021, es resol aprovar la convocatòria dels Premis Literaris Ciutat de Carlet 2022 en les modalitats de narrativa, poesia i relat breu, amb la finalitat de contribuir a la promoció i difusió de la creació literària i la lectura en valencià.

Les bases reguladores de la present convocatòria han sigut aprovades per acord de la Junta de Govern Local en data 11 d’abril de 2022 i publicades en el BOP de València núm. 79 de data 27 d’abril de 2022.

Les despeses necessàries estan previstes, i fetes les retencions de crèdit, en les partides 3342.2269902 «Gastos diversos certamen literari 7a edició» i 3342.48077 «Premis literaris Ciutat de Carlet», en total 14.500,00 euros, del pressupost de despeses de l'exercici 2022.

El termini de presentació d’originals (correu electrònic a premiciutatdecarlet@gmail.com) acabarà el 31 de juliol de 2022. 

Les obres, escrites en valencià, han de ser originals, amb una extensió mínima i màxima depenent de cada modalitat i no han d’haver sigut guardonades en altres certàmens. Un jurat nomenat entre persones de reconegut prestigi en el món literari valorarà la qualitat literària de les obres presentades. L’Alcaldia ratificarà la proposta de premis realitzada pel jurat de cada modalitat.

S’estableix un premi per a la modalitat de narrativa (VII Premi de Narrativa Ciutat de Carlet), dotat amb 3.000,00 euros, un premi per a la modalitat de poesia (VII Premi de Poesia Xavier Casp), dotat amb 1.500,00 euros, i un premi per a la modalitat de relat breu (III Premi de Relat Breu Maribel Vendrell Mendoza), dotat amb 600 euros, a més de tres accèssits de 300,00 euros per als millors relats. Els premis en metàl·lic estaran subjectes a les retencions que legalment corresponguen. Enguany hi haurà un trofeu per a cada un dels guanyadors/es.

Als guanyadors/es se’ls comunicarà el veredicte del jurat telefònicament.
	
La convocatòria dels Premis Literaris Ciutat de Carlet 2022 es publicarà mitjançant un edicte al tauler d’anuncis de la Corporació (https://carlet.sedelectronica.es/board) i en el Portal de Transparència de l’Ajuntament de Carlet (https://carlet.sedelectronica.es/transparency) sense perjuí de la publicació en la Base de Dades Nacional de Subvencions (https://www.infosubvenciones.es/bdnstrans/GE/es/index) i a través d’esta d’un extracte en el BOP de València.
L’alcaldessa
Dolores I. Navarro Lacuesta
Document signat electrònicament – Codi de verificació al marge
Carlet, a la data de la signatura

